Առաջիկայում կփոփոխվի անշարժ գույքի գույքահարկի չափման մեխանիզմը: Անշարժ գույքի կադաստրի պետական կոմիտեն մշակել եւ «e-draft.am» տեղեկատվական համակարգում է տեղադրել «Անշարժ գույքի շուկայական գնահատման կարգը սահմանելու մասին» օրենքի նախագիծը: Այն ընդունելու անհրաժեշտությունը պայմանավորված է Հարկային նոր օրենսգրքով, որի անշարժ գույքի հարկի մասին դրույթը ուժի մեջ է մտնելու 2019 թվականից: Նախագիծը օրենք դառնալու պարագայում ուժի մեջ կմտնի հաջորդ տարվա հունվարի 1-ից: